"Tingnan muli ang sumusunod na sitwasyon. Ilagay ang sarili sa tagpo at
1
kuwento. Timbangin ang sitwasyon at subuking gumawa ng isang maingat na
paghuhusga. Tandaan na ang maingat na paghuhusga ay may kakayahang unawain
ang pangangailangan ng partikular na sitwasyon para mailapat ang nararapat na kilos
o lunas. Nakiusap ang iyong kaklase na pakopyahin mo siya mamaya sa pagsusulit.
Mababa talaga ang kaniyang mga grado kahit na gustong-gusto niyang magaral.
Paano'y katulong siya ng kaniyang mga magulang sa pagtitinda ng mga
kakanin sa hapon at balut tuwing gabi. Hirap na hirap siya talaga makapag-aral
dahil sa pagod. Pakokopyahin mo ba siya na maaaring ikapahamak ninyong
dalawa kapag nahuli kayo? Hindi rin makatutulong sa kaniya kung papasa
siya sa pagsusulit nang hindi naman niya talaga naiintindihan ang aralin.
Kung pabayaan mo naman siya, maaaring bumagsak siya sa pagsusulit at
ikatanggal pa niya sa paaralan. Paano na ang kaniyang kinabukasan? Siya pa
naman ang inaasahan ng kaniyang mga magulang. Tutulong o pababayaan?"